OzLabs/hebrew-wiki-articles huggingface dataset:
גודיסון פארק

גודיסון פארק (באנגלית: Goodison Park) הוא אצטדיונה הביתי של קבוצת הכדורגל האנגלית אברטון. לאצטדיון תכולה של 39,572 מקומות והוא ממוקם בגודיסון רואד, ליברפול.

==היסטוריה==
האצטדיון נבנה ב-1892 וזהו אחד מאצטדיוני הכדורגל הוותיקים ביותר בעולם, ואצטדיון הכדורגל הגדול הראשון באנגליה. זהו גם האצטדיון הדו-מפלסי הראשון בכל ארבעת צדדיו בבריטניה.

במשחקי גביע העולם בכדורגל ב-1966, אירח האצטדיון 5 משחקים, כולל את אחד ממשחקי חצי הגמר. אברטון ארחה במגרשה זה יותר משחקים בין-לאומיים מכל מועדון אחר באנגליה. כמו כן באצטדיון זה, בשנת 1949, הייתה הפעם הראשונה שנבחרת אנגליה הפסידה בביתה לנבחרת שאינה חלק מבריטניה. היה זה לנבחרת אירלנד.

המשחק החשוב ביותר שנערך באצטדיון, על פי סקר שנערך באתר הרשמי של אברטון, היה משחק הגומלין של חצי-גמר גביע אירופה למחזיקות גביע בין אברטון לבאיירן מינכן בשנת 1985. באותו משחק, באיירן הובילה במחצית, אך ספגה 3 שערים במחצית השנייה של המשחק מרגליהם של אנדי גריי, גרהם שארפ וטרבור סטיבן.

מיקומו של האצטדיון, בלב שכונה מאוכלסת בצפיפות, עשה את מלאכת הרחבת האצטדיון לקשה ביותר, אם לא בלתי אפשרית. חלק שלם של האצטדיון ממוקם למעשה על חורבותיה של כנסית סט. לוק האוונגליסט.

זהו גם המגרש הגדול ביותר בפרמייר ליג האנגלית, רחב ב-5 מטר ממגרשי רוב הקבוצות.

==יציעי האצטדיון==
באצטדיון ישנם 4 יציעים:
* יציע האנד פארק – בעל תפוסה של 6,000 מקומות. יציע בעל דרגה (קומה) אחת, שבנייתו הושלמה ב-1994. בחלקו האחורי של המגרש, מאחורי אחד השערים, יציע הפארק עומד בגבו לסמטת וולטון הגובלת עם סטנלי פארק. חלק זה נבנה מחדש ב-1995.
* יציע בולנס רואד – תפוסה: 8,067 מקומות ישיבה. יציע בעל 2 מפלסים, שעוצב על ידי ארכיטקט אצטדיוני הכדורגל ארצ'יבל לייטץ'. בחלקו המזרחי של המגרש היציע מחולק לבולנס העילי, בולנס התחתי, וכר הדשא. החלק הדרומי של יציע, משמש בדרך כלל לקהל של קבוצות אורחות. הפינה הצפונית של היציע, מחוברת ליציע רחוב גלאדיס אנד.
* יציע רחוב גלאדיס אנד – תכולת יציע: 10,155 מקומות. עוד יציע דו מפלסי שעוצב על ידי לייטץ', ומחולק לגלאדיס העילי וגלאדיס התחתי. מאחורי השער, בסוף החלק הצפוני של גודיסון פארק, מאוכלסים בדרך כלל האוהדים ה"שרופים" של אברטון. אם אברטון זוכה בהטלת המטבע לפני שריקת הפתיחה, השחקנים תמיד מעדיפים לבחור לתקוף במחצית השנייה לכיוון הצד של הגוש המעודד של אוהדי הקבוצה.
* היציע המרכזי – תכולה: 16,347 מקומות. יציע בעל 3 קומות, הידוע כיציע המרכזי. היציע המרכזי הנוכחי נבנה ב-1971 לאחר הריסתו של היציע המרכזי הקודם ב-1909 (וגם יציע זה עוצב על ידי אצ'יבלד לייטץ'). ביציע נמצאים גם חדרי ההלבשה של השחקנים, וגם המנהרה שמובילה אל כר הדשא.

==קישורים חיצוניים==

* [http://www.stadiumguide.com/goodison.htm גודיסון פארק] ב-[https://web.archive.org/web/20090708044302/http://www.stadiumguide.com/index.htm Stadium Guide]
* [https://web.archive.org/web/20090211210656/http://worldstadiums.com/stadium_pictures/europe/united_kingdom/england/north_west/liverpool_goodison_park.shtml גודיסון פארק] ב-[http://www.worldstadiums.com/ World Stadiums]

קטגוריה:אצטדיוני כדורגל באנגליה
קטגוריה:ליברפול: מבנים
קטגוריה:ליברפול: ספורט
קטגוריה:אברטון
רב שמואל בר יהודה

רב שמואל בר יהודה היה אמורא מהדור השלישי של התקופה שנולד בבבל, ומאוחר יותר עלה לארץ ישראל.

==ביוגרפיה==
רב שמואל בר יהודה היה בן למשפחת גרים, והלך ללמוד תורה אצל רב יהודה בבבל. רבו הגדול החשיב אותו מאוד, ואמר עליו כי הוא סומך על כל דבריו לחלוטין. מאוחר יותר עלה רב שמואל בר יהודה לארץ ישראל, וישב ללמוד בפני רבי יוחנן ורבי אלעזר בטבריה, אך לבסוף חזר לבבל, והביא עמו דברי הלכה רבים מחכמי ארץ ישראל, בעיקר בשם רבי יוחנן. המסורות שהביא עמו מארץ ישראל נחשבו בעיני החכמים הבבליים, ורב יוסף אמר על אחת מהמסורות הללו "כמה מעולה שמועה זו".

מאוחר יותר מוצאים בתלמוד כי הוא גם שמע דברים מרבי זירא ורב שמואל בר רב יצחק, ובשם רבי אבא. כך גם האמורא הנודע אביי ישב לפניו ודן עמו בדברי הלכה.

בתו נפטרה בחייו, עולא וגדולי החכמים הלכו לנחמו.

==מתורתו==
בין רב שמואל בר יהודה לעולא קיימת מחלוקת בטעמם של חכמים שקבעו כי אף על פי שמהתורה ארוסה (אשה שהתקדשה ולא נישאה) שכהן קידש אותה אוכלת בתרומה, אסור לה לאכול תרומה מדברי חכמים עד שתנשא. לפי עולא טעם התקנה מתבסס על כך שארוסה אינה מתגוררת בבית בעלה עד לנישואיה, ומכך שתאכל תרומה בבית אביה יחד עם אחיה ואחיותיה שאינם מותרים בה עלולים להגרם תקלות ומכשולות וכלשון חז"ל "שמא ימזגו לה כוס בבית אביה ותשקה לאחיה ואחיותיה". לעומת זאת נתן רב שמואל בר יהודה טעם אחר לדבר, הקשור בכך שעד שהארוסה באה לבית הבעל בנישואין, הקשר עדיין עומד בספק וייתכן שיתברר כמקח טעות, בעקבות מום גופני שאולי ימצא בה אחרי נישואיה, ומכיוון שכך קיים חשש שמא יתברר שיש בה מום וממילא הקידושין יתבטלו למפרע ונמצא שאכלה תרומה בעוד שלא הייתה נשואה לכוהן.

==קישורים חיצוניים==

* 

==הערות שוליים==

קטגוריה:הדור השלישי לאמוראי ארץ ישראל
קטגוריה:הדור השלישי לאמוראי בבל
קטגוריה:תלמידי רבי יוחנן
קטגוריה:תלמידי רב יהודה
קטגוריה:עולים מבבל לארץ ישראל בעת העתיקה
קטגוריה:עולים לארץ ישראל במאה ה-3
פלורנס ניבאר-דבואר

פלורנס ניבאר-דבואר
פלורנס ניבאר-דבואר (בצרפתית: Florence Nibart-Devouard; נולדה ב-10 בספטמבר 1968) הייתה יושבת ראש חבר הנאמנים של קרן ויקימדיה החל מאוקטובר 2006 ועד יולי 2008.

ניבאר-דבואר נולדה בוורסאי שבצרפת. היא גדלה בגרנובל וחיה במספר ערים אחרות בצרפת, כמו גם באנטוורפן שבבלגיה ובאריזונה שבארצות הברית. נכון לשנת 2007, היא מתגוררת בכפר צרפתי קטן בשם מאלינטרה, המצוי בקרבת העיר קלרמון-פראן. היא נשואה ואם לשלושה ילדים.

דבואר היא מהנדסת אגרונומיה מטעם בית הספר הלאומי הגבוה לאגרונומיה ולתעשיית מזון בצרפת. כמו כן, היא מחזיקה בתואר שני בגנטיקה ובביוטכנולוגיה מטעם הפוליטכניקום בלורן. היא עסקה במחקר השבחה גנטית של פרחים. מאוחר יותר חקרה במיקרוביולוגיה את האפשרות לטיהור קרקע מזוהמת. היא הועסקה בחברה צרפתית לצורך תכנון מכשירים לקבלת החלטות בנושאי חקלאות בת-קיימא.

==קישורים חיצוניים==

* 

* - ריאיון עם דבואר
* קורות-חיים באתר קרן ויקימדיה
* דף המשתמש שלה במטה-ויקימדיה
* הצגת המועמדות שלה לבחירות 2005 לחבר הנאמנים של קרן ויקימדיה
* [https://web.archive.org/web/20070302030938/http://www.metimes.com/storyview.php?StoryID=20070211-061813-2882r כתבת פרופיל] מה-"Middle Eastern Times"
* [https://web.archive.org/web/20070403135653/http://charbax.com/2007/02/10/lift07-interview-of-florence-devouard/ ראיון וידאו] מהעשרה בפברואר, 2007 מכנס Lift07 בז'נבה
* 

== הערות שוליים ==

קטגוריה:נשים צרפתיות
קטגוריה:אנשי קרן ויקימדיה
קטגוריה:נשות קרן ויקימדיה
קטגוריה:צרפתיות שנולדו ב-1968
קטגוריה:צרפתים שנולדו ב-1968
ארז בן הרוש

ארז בן הרוש (נולד ב-28 בנובמבר 1970) הוא איש תקשורת, קומיקאי, במאי, שחקן, תסריטאי ויוצר טלוויזיה ישראלי. בין השנים 2011–2018 שימש כסמנכ"ל התוכן של חברת רשת, בעבר מזכייניות ערוץ 2 וכיום מפעילת ערוץ רשת 13.

== ביוגרפיה ==
ארז בן הרוש נולד וגדל בראשון לציון, למשפחה ממוצא מרוקאי.

=== קריירת המשחק ===
שירתו הצבאי של בן הרוש היה בתיאטרון צה"ל. בין השנים 1992–1999 שיחק ב. במקביל, השתתף בעונה הראשונה של "הקומדי סטור" ששודרה בשנת 1994, וכן שימש כמנחה בערוץ הילדים בין השנים 1996 עד 1999. ב־1996 השתתף במופע "מכבס ותולה" עם אבי קושניר ויסמין קדר. ב-1998 השתתף בפסטיגל עם השיר "חברים טובים" אשר זכה במקום השמיני. באותה שנה גילם את אוגוסטוס אגדתי בסדרה "עולמו המופלא של אוגוסטוס אגדתי" אותו כתבה שרון קנטור וביים נתן גור לוי. בשנת 1999 שיחק במחזמר "בת הים הקטנה" לצידם של אפרת רייטן ונתי רביץ. באותה שנה שיחק בתפקיד פרופסור דע-מדע בסדרת הטלוויזיה "פרופסור דע-מדע" בערוץ הילדים.

בין השנים 2002–2003 שיחק בסדרות הקומיות "שוטטות", ו"אחד העם 1". ב-2005 בן הרוש השתתף בספיישל הפרידה "לעודד באהבה" בערוץ הילדים. ב-2006 החל להנחות את השעשועון "פפראצי" לצד מיכאל הנגבי ב-יס. ב-2007 שיחק בסדרה "מסכים" ואת אחיקם צוקר בעונה הרביעית של הסדרה "ראש גדול" ששודרו גם הן ב-יס. ב-2008 שיחק בסדרת הדרמה "חמישה גברים וחתונה" ששודרה בערוץ 10.

ב-2010 בן הרוש יצר, ביים ושיחק בסדרה הקומית "אחד העם 101", שהייתה סדרת הספין-אוף של הסדרה "אחד העם 1". ב-2019 ביים ושיחק בסדרה ״הנוכלות״ אשר מובוססת על הסדרות ״אחד העם 1״ ו״אחד העם 101״.

== ניהול ==
בשנת 2002 בן הרוש יצר את תוכנית הנוער "אקזיט" ששודרה בערוץ 10. בין השנים 2003 עד 2005 הקים את ערוץ ניקלודיאון הישראלי, שימש כעורך הראשי של הערוץ ויצר את הסדרה הקומית "בצפר" ששודרה בערוץ. בהמשך יצר גם את סדרת ההמשך של ״בצפר״ אשר שודרה בשנת 2019 בערוץ TeenNick.

במרץ 2005 הצטרף למחלקת התוכניות של ערוץ 10, כמנהל פיתוח. בשביל התפקיד בערוץ 10 פרש מערוץ ניקלודיאון. בשנת 2011 מונה בן הרוש לתפקיד סמנכ"ל התוכן של זכיינית ערוץ 2 "רשת". במסגרת תפקידו זה הוביל את תהליכי הפיתוח של הגרסאות הישראליות למותגי הריאליטי הבינלאומיים "The Voice", "אקס פקטור" ו"המירוץ למיליון".

בן הרוש עמד גם בראש תהליך הפיתוח של "משחקי השף", פורמט ריאליטי בישול המשודר ב"רשת" החל משנת 2014 ופותח על ידי "רשת" ו-ITV הבריטית. באפריל 2018 הודיע בן הרוש על פרישתו מתפקיד סמנכ"ל התוכן, ועל כף שהוא ימשיך לנהל את פרויקט "האח הגדול" של רשת.

בעתיד צפויה לעלות הסדרה "ממושטרות", הסדרה הראשונה של חברת ההפקות של בן הרוש, NO DRAMA studio, אותה הוא הקים יחד עם בני מנשה. ב-2024 בן הרוש ביים את הסדרה "מי זאת?", הסדרה השנייה של חברת ההפקות שלו, NO DRAMA studio, אשר משודרת בכאן 11.

== חיים אישיים ==
בן הרוש מתגורר כיום בתל אביב. הוא נשוי ואב לשלושה.

== קישורים חיצוניים ==

* 
* 

== הערות שוליים ==

קטגוריה:שחקני קולנוע וטלוויזיה ישראלים
קטגוריה:תסריטאי טלוויזיה ישראלים
קטגוריה:בדרנים ישראלים
קטגוריה:מנחי ערוץ הילדים
קטגוריה:סגל רשת
קטגוריה:משתתפי הפסטיגל
קטגוריה:שחקני התיאטרון הקאמרי
קטגוריה:קומיקאים ישראלים
קטגוריה:בוגרי תיאטרון צה"ל
קטגוריה:שחקני תיאטרון ישראלים
קטגוריה:ישראלים שנולדו ב-1970
Ghost Reveries

Ghost Reveries הוא אלבומה השמיני של להקת הדת' פרוגרסיב מטאל השוודית אופת'. זהו אלבומם הראשון של אופת' שיוצא בלייבל Roadrunner, והראשון בו פר ויברג נחשב כחבר קבוע בלהקה, לאחר שהופיע עם הלהקה בסיבוב הופעות שקדם ליציאת האלבום.

Ghost Reveries הוקלט ב-Fascination Street Studios, הממוקם בארברו (Örebro) שבשוודיה. עיצוב האלבום נעשה על ידי טרוויס סמית', מי שעיצב גם את עטיפות האלבומים הקודמים. Ghost Reveries יצא לאור ברחבי אירופה ב-29 באוגוסט ובדרום אמריקה ב-30 באוגוסט 2005 והתמקם במקום ה-64 במצעד הבילבורד בשבוע הראשון ליציאת האלבום.

== השתתפו באלבום ==
* מיקאל אקרפלדט - שירה, גיטרות
* מרטין מנדז - באס
* פיטר לינגרדן - גיטרות
* מרטין לופז - תופים
* פר ויברג - קלידים, פסנתר חשמלי, מלוטרון, קולות רקע

== שירי האלבום ==
<div style="direction: ltr;">
{|border=0
|-
|
# Ghost Of Perdition (10:25)
# The Baying of The Hounds (10:38)
# Beneath The Mire (7:57)
# Atonement (6:29)
# Reverie/Harlequin Forest (11:38)
# Hours of Wealth (5:17)
# The Grand Conjuration (10:15)
# Isolation Years (3:45)
|}
</div>

==קישורים חיצוניים==

קטגוריה:אלבומי מטאל
קטגוריה:אופת'
קטגוריה:אלבומים באנגלית
Freeciv

Freeciv הוא משחק אסטרטגיה בתורים למחשבים אישיים המושפע מסדרת משחקי Civilization. המשחק משוחרר תחת הרישיון הציבורי הכללי של גנו, Freeciv היא תכנה חופשית. הגרסה היציבה הנוכחית היא 2.6.0. המשחק כלול ברוב הפצות הלינוקס השולחניות, ונחשב אחד המשחקים החינמיים הטובים ביותר בקוד פתוח.

== תיאור ==
שחקנים מקבלים את התפקיד של ראש שבט באלף ה-4 לפנה"ס וצריכים להנחות את העם שלהם במהלך המשחק. כשעובר זמן במשחק, מתגלות טכנולוגיות חדשות, המאפשרות בנייה של מבנים חדשים בערים ופריסה של יחידות חדשות. שחקנים יכולים להילחם אחד בשני או לקיים יחסים דיפלומטיים.

המשחק מסתיים כאשר: אחת מהציוויליזציות משמידה את כל האחרות, כשאחד העמים מצליח להקים מושבת חלל, או עד תאריך מוגבל. אם נשארת יותר מציוויליזציה אחת לאחר התאריך המוגבל, השחקן עם הניקוד הגבוה ביותר מנצח. הניקוד ניקבע על ידי גודל הציוויליזציה, עושרה הכלכלי, התקדמות תרבותית ומדעית.

== עיצוב ==
ההגדרות של Freeciv ניתנות לשינוי, עד לחוקים הבסיסים, עם אפשרות לשחק בסגנון Freeciv (ברירת מחדל), Civilization II ,Civilization וסגנון מותאם אישית. שחקן אחד או מספר שחקנים פועלים כמנהלי המשחק ויכולים להגדיר את החוקים שלו.<br />
חוקים שבדרך כלל משתנים:
*מספר השחקנים הנדרש עבור התחלת המשחק
*מהירות של התפתחות טכנולוגית
*קיומם של שחקנים מופעלי על ידי המחשב (שחקני בינה מלאכותית)
*האם ברברים (מופעלים על ידי המחשב) יוכלו לפלוש למושבות של שחקנים
*המרחק בו ניתן לבנות ערים
*איך תחולקנה היבשות והאיים על המפה

ניתן להחליף גרפיקה וצלילים; יש חבילות גרפיקה (tilesets) איזומטריות ודו־ממדיות.

Freeciv משתמש ברשת TCP/IP וכל המשחקים מתחברים לשרת מרכזי. Freeciv מאפשר לשחקנים להפוך את המחשב שלהם לשרת ולשחק נגד שחקני בינה מלאכותית בנוסף למשחקי רשת נגד בני אדם. לפני גרסה 2.0, שחקני בינה מלאכותית לא יכלו לפתוח ביחסים דיפלומטיים עם שחקנים אנושיים. בגרסה הנוכחית שחקני בינה מלאכותית יפתחו ביחסים דיפלומטיים צפויים ומוגבלים לחוקים.

ל-Freeciv יש מפה ועורך מפות שנקרא Civworld שזמין להורדה בנפרד. הכול מ-2006 Civworld שולב לתוך המשחק ובגרסאות פיתוח אחרונות שולבו מספר אפשרויות לעריכת מפות.

== תאימות ==
במקור המשחק מפותח על IRIX, אבל דווח שהמשחק פועל גם על SunOS, סולאריס, Ultrix ,QNX, לינוקס, FreeBSD, OpenBSD, NetBSD, Mac OS X, OS/2,חלונות ,Cygwin וAmigaOS.

== קישורים חיצוניים ==

* 
* [https://web.archive.org/web/20100315110434/http://linmagazine.co.il/node/view/8879 FreeCiv 2 - סקירה]
* 

== הערות שוליים ==

קטגוריה:תוכנה חופשית
קטגוריה:משחקי אסטרטגיה ממוחשבים (תורים)
קטגוריה:משחקי וידאו משנת 1996
קטגוריה:Civilization
קטגוריה:משחקי אינטרנט
קטגוריה:משחקי וידאו קואופרטיבים
קטגוריה:משחקי 4X
יעפת

יַעֶפֶת (הידועה גם בתור "גֵ'ט לֵג") היא הפרעה בשעון הביולוגי הנגרמת כתוצאה משינוי באזור זמן ושיבוש חלוקת היממה בשעון. מקור המילה העברית הוא בשילוב של שני שורשים: השורש י.ע.ף שמשמעו עייף, והשורש ע.ו.ף. שכן תופעה זו שכיחה בעיקר בעקבות טיסה אך לא בהכרח.

השעון הביולוגי מורכב ממקצב צירקדי שנקבע על ידי ההיפותלמוס שבמוח. הבלוטה ניזונה ממידע של חלבונים המפוזרים בנקודות שונות בגוף הנקראים קריפטוכרומים ומשמשים כחיישני אור.

לאחר שהקריפטוכרומים המפוזרים על העור מאתרים ירידה ברמות האור שבסביבה, נשלח המידע דרך מערכת העצבים להיפותלמוס. ההיפותלמוס מייצר את הורמון השינה הקרוי מלטונין באמצעות תהליכים כימיים מורכבים שונים. המלטונין גורם לסדרת תופעות בגוף המסייעות לשינה.

אזור זמן הוא אזור על פני כדור הארץ שבו השעה זהה. נקודת המוצא לקביעת אזור הזמן היא קו האורך שלו. ביממה יש 24 שעות, וכדור הארץ מחולק למרידיאנים ב-360 מעלות, כך שרוחבו הממוצע של אזור זמן הוא 15 מעלות, ובין אזור זמן לאזור הסמוך לו מפרידה בדיוק שעה אחת. הבדלי השעות בין המדינות נקבעים לפי מיקומן הגאוגרפי - כאשר השעון של הזמן האוניברסלי המתואם, UTC מציין את השעה במרידיאן אפס שעובר בגריניץ' שליד לונדון - מערבה ממנו השעות פוחתות ומזרחה ממנו השעות מתווספות.

המעבר מאזור זמן אחד לאחר במהירות גורם להפרעה בשעון הביולוגי המחלק את היממה ל-24 שעות משום שבעת טיסה ממדינה אחת שבה השעה מסוימת למדינה אחרת שבה השעה מוקדמת או מאוחרת יותר נגרם בלבול בשעון שעשוי לאחר או להקדים את הזמן באותו אזור זמן. ההפרעה בשעון מתבטאת בייצור בלתי מבוקר של מלטונין כיוון שהשעון עדיין מתפקד על פי אזור הזמן הקודם. באמצעות הטיסה המרחקים בין אזורי הזמן קטנים באופן משמעותי ולשעון אין זמן להתכוונן לפי אזור הזמן החדש.

הפרעה זו גורמת לעייפות יתר (ועל כן ההפרעה נקראת יעפת) ויכולה לגרום לבחילות ולמיגרנות בשל אי התאמה בין שעות התאורה באזור הזמן החדש לבין השעות שהשעון מנסה לאתר. אחד הפתרונות להסדרת השעון על פי האזור החדש הוא מלטונין סינתטי הנלקח מספר ימים כל לילה כדי להרגיל את השעון לשעות הלילה השונות, אך מחקרים סטטיסטיים מראים שזהו פתרון מוגבל, כיוון שבעת החזרה לאזור הזמן המקורי, השעון עדיין נמצא בהתרגלות לשעון הזמן הזר ולאחר שהתרגל אל אזור הזמן הזר, התרגל חזרה לאזור הזמן המקורי שכעת הוא חדש לו.

==קישורים חיצוניים==

* [https://www.tasmc.org.il/Be-Well/InterestAreas/general/Pages/jet-lag.aspx יעפת - Jet Lag], באתר המרכז הרפואי ת"א ע"ש סוראסקי
* 
* 
* 
* 

==הערות שוליים==

קטגוריה:הפרעות ארעיות והתקפי פתע
ליפופפטיד

ליפופפטיד (lipopeptide) הוא פפטיד שאליו קשור זנב ליפידי. ליפופפטידים כדוגמת דפטומיצין (Daptomycin) משמשים למלחמה בחיידקים שונים, אם כי לאחרונה (2007) דווח על חיידקים שפיתחו עמידות גם לליפופפטידים.

==קישורים חיצוניים==

== הערות שוליים ==

קטגוריה:מדעי הרוקחות
קטגוריה:תרכובות ביוכימיות
Intel Core 2

סמל סדרת המעבדים Core 2 Duo של [[אינטל.]]
Core 2 Duo או Intel Core 2 (ידוע גם כ־"Conroe" ו־"Allendale" ו־"Merom") הוא מותג סדרת מעבדי 64Bit המתוכננים ומיוצרים על ידי חברת אינטל.

סדרת המעבדים הופצה לראשונה ב־27 ביולי 2006 בעת ההפצה שווקה סדרה זו עם תשעה סוגי מעבדים שונים המכילים זיכרון מטמון של 2MB עד 4MB ברמה L2.

== המעבדים ==
מעבד E6700 מסדרת מעבדי Core 2 Duo.
מעבדי Core 2 Duo הם מעבדי ליבה כפולה. חמשת המעבדים הראשונים בסדרה מיועדים למחשבים ניידים בלבד. ארבעת המעבדים הנוספים מיועדים למחשב אישי.

=== מעבדי Merom ===
תת־הסדרה Merom מיועדת למחשבים נישאים. השוני בינם לבין המעבדים האחרים בסדרה הוא במהירות ה־Front Side Bus, במעבדים אלו המהירות היא 667 MHz בעוד שבשאר המעבדים המהירות היא 1066 MHz. מעבדי ה־Merom נמכרו עם זיכרונות מטמון של 2MB עד 4MB ברמה L2, ועם מהירויות שעון בין 1.66GHz עד 2.33GHz.

=== מעבדי Allendale ===
Allendale הוא שם הקוד שניתן למעבדים E6300 ו־E6400, הפועלים במהירויות שעון של 1.86GHz ו־2.13GHz בהתאמה. מעבדים אלו מגיעים עם זיכרון מטמון של 2MB ברמה L2. למעבדים צריכת חשמל (TDP) של 65 Watt.

=== מעבדי Conroe ===
מעבדים אלו פועלים במהירויות שעון של 2.40GHz ו־2.66GHz (דגמים E6600 ו־E6700 בהתאמה) ובעלי זיכרון מטמון של 4MB ברמה L2. למעבדים צריכת חשמל של 65 Watt. אינטל מכרה גם דגמים במהירויות שעון 1.86Ghz ו־2.13Ghz (דגמים E6320 ו־E6420 בהתאמה).

=== מעבדי Wolfdale ===
מעבדים אלו הם הסדרה האחרונה של מעבדי כפולי הליבה של אינטל ממשפחת Core 2, הם מעבדים עם זיכרון מטמון של 6MB לגרסאות ה־8000 ו־3MB לגרסאות ה־7000. הם מעבדים בעלי ליתוגרפיה של 45 ננומטר אשר מהירות השעון שלהם היא בין 2500MHZ עד ל־3333MHZ בגרסה האחרונה, E8600.

===מעבדי intel core2 quad===
מעבדי אינטל אלו הם מעבדים מרובעי ליבות (בעלי 4 ליבות) והם המעבדים החזקים ביותר בסדרת ה־core2 (לא כולל core2extreme), עם זיכרון מטמון בין 8mb ל-(2.4Ghz-q6600) לבין 12mb ל-(-3.0Ghz-q9650)

== Core 2 Extreme ==
Core 2 Extreme (שם הליבה: Conroe XE), היא סדרת מעבדי ה־High-End של אינטל שמטרתה להחליף את ה־Pentium Extreme Edition.

מהירות השעון של המעבד הראשון בסדרה, ה־X6800 מגיעה ל־2.93GHz וצריכת החשמל שלו היא 75W.
ניתן לבצע המהרה למעבד זה מבלי להגדיל את אפיק ה־FSB שלו.

== ראו גם ==
* מעבד
* Athlon

== קישורים חיצוניים ==

* [http://www.intel.com/products/processor_number/chart/core2duo.htm מעבדי Core 2 Duo], באתר אינטל
* דן איידלמן, [http://hwzone.co.il/reviews/mb/6800_xtreme המלך מת, יחי המלך החדש!] , סיקור של מעבדי Core 2 Duo ובדיקת מעבד ה־X6800 באתר HWzone, 16 באוגוסט 2006
* דן איידלמן, [http://hwzone.co.il/reviews/mb/qx6700/ ככה זה כשיש... ארבע] , סיקור של מעבד ה־QX6700 באתר HWzone, 20 בנובמבר 2006

== הערות שוליים ==

קטגוריה:מעבדי אינטל
גאיוס קיסר

אחד מתבליטי השיש של אנדרטת הזיכרון לגאיוס קיסר בלימירה, [[ליקיה; אוסף המוזיאון הארכאולוגי באנטליה, טורקיה]]
גאיוס יוליוס קיסר ויפסניאנוס (Gaius Julius Caesar Vipsanianus; 20 לפנה"ס – 21 בפברואר 4) היה אציל רומאי מהשושלת היוליו-קלאודית.

== תולדות חייו ==
גאיוס היה בנם של המצביא הבכיר ביותר של אוגוסטוס, מרקוס ויפסניוס אגריפה, ובתו של אוגוסטוס יוליה.

בשנת 17 לפנה"ס הוא אומץ יחד עם אחיו הצעיר לוקיוס קיסר על ידי סבו, אוגוסטוס קיסר, שרצה לטפח את שני הילדים כיורשיו. גאיוס קיבל את התואר "נסיך הנעורים" (לטינית: principes iuventutis) ובשנת 5 לפנה"ס מונה לקונסול.

בשנת 2 לפנה"ס נשלח למזרח האימפריה כדי לפתור את הסכסוך עם האימפריה הפרתית, שנסוב על שאלת השליטה בארמניה. כמו כן רצה אוגוסטוס בשליחות זו להציג לשליטי המזרח את נכדו, שאותו הועיד כיורשו המיועד. גאיוס הצליח לבסס יחסי ידידות עם המלך הפרתי פראטאקס, ואחרי מותו של מלך ארמניה טיגרנס הרביעי הוא הצליח להמליך את אריובארזאנס השלישי הפרו-רומאי, אולם זה לא היה מקובל על הסיעה הפרו-פרתית בארמניה.

בעת שליחותו במזרח, בשעה שנפגש עם מפקדו הפרתי של המבצר ארטגירה בשנת 2 לספירה, נדקר גאיוס על ידי אחד ממארחיו. הפציעה שברה את רוחו, הוא ויתר על כל תאריו וביקש להישאר כאזרח פשוט באסיה. אוגוסטוס הפעיל עליו לחץ לחזור לרומא, אולם גאיוס מת בשנת 4 בעיר לימירה שבליקיה. עם מותו נאלץ אוגוסטוס לקרוא לטיבריוס לחזור מפרישתו, ובלית ברירה אימץ אותו כיורשו.

גאיוס נישא לקרובת משפחתו ליווילה, בתם של דרוסוס ואנטוניה הצעירה, בשנת 1 לפנה"ס. לזוג לא היו ילדים.

==גאיוס קיסר בספרות ובתרבות הפופולרית==
* רוברט גרייבס, אני, קלאודיוס (1934); תרגומים לעברית: נפתלי גולן, הוצאת מסדה, 1950; אביעד שטיר, ספרי עליית הגג, 2010.

== קישורים חיצוניים ==

* 
* 

שרידי אנדרטת הזיכרון של גאיוס קיסר בלימירה, דרום טורקיה

קטגוריה:רומאים בתקופת הקיסרות
קטגוריה:השושלת היוליו-קלאודית
קטגוריה:אישים שחיו במאה ה-1 לפנה"ס
קטגוריה:נפטרים ב-4
ויקטור יאנג

ויקטור יאנג (באנגלית: Victor Young; 8 באוגוסט 1900 - 10 בנובמבר 1956) היה מלחין, מעבד, כנר, ומנצח יהודי אמריקאי.

== חייו ==
יאנג החל את הקריירה ככנר קונצרטים, אך בהמשך נכנס למוזיקה פופולרית, כשהצטרף לתזמורתו של טד פיוריטו. באמצע שנות ה-30 עבר להוליווד, שם עסק בכתיבת מוזיקה לסרטים, בנוסף ליצירת אלבומים רבים בתחום המוזיקה הקלה. ב-1943 היה מוענד לפרס אוסקר על פסקול המוזיקה לסרט למי צלצלו הפעמונים.

בין יצירותיו המוכרות ניתן למנות את "שבע הגבעות של רומא", "When I Fall In Love", "Blue Star", "Love Letters", ההצגה הגדולה בתבל, סקרמוש, עגילי זהב, ג'וני גיטאר, "סיפורו של ד"ר וואסל", יאנקי בחצר המלך ארתור ואת "Stella By Starlight".

יאנג היה מועמד 22 פעמים לזכייה בפרס אוסקר, אך מעולם לא זכה בו במהלך חייו. פרס האוסקר היחיד שזכה בו ניתן לו לאחר מותו עבור כתיבת המוזיקה לסרט "מסביב לעולם בשמונים יום" שיצא בשנת 1956. ב-1951 זכה בפרס גלובוס הזהב בקטגוריית הפסקול המקורי הטוב ביותר, עבור המוזיקה שהלחין לסרט "רומן בספטמבר".ב-1954 חיבר את הפסקול לסרט הקש בעץ בכיכובו של דני קיי.

נפטר בשנת 1956 בפאלם ספרינגס, קליפורניה, לאחר שלקה בדימום מוחי.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:יהודים אמריקאים
קטגוריה:מלחיני קולנוע
קטגוריה:מלחינים אמריקאים
קטגוריה:זוכי פרס גלובוס הזהב - הפסקול המקורי הטוב
קטגוריה:אישים שהונצחו בשדרת הכוכבים של הוליווד: מוזיקה
קטגוריה:אמריקאים שנולדו ב-1900
קטגוריה:אמריקאים שנפטרו ב-1956
קטגוריה:שיקגו: אישים
קטגוריה:אמני דקה רקורדס
ברוך התוגרמי

רבי ברוך התוגרמי (שנת ה' אלפים, 1240 בערך) היה ממקובלי ספרד בתקופת הראשונים.

== תולדותיו ==
רבי ברוך היה רבו של רבי אברהם אבולעפיה בחכמת הקבלה, שמעיד עליו שפירושיו הם בדרך גימטריה ונוטריקון, ושיטתו בקבלה היא בדרך צירופי שמות.

יש המזהים אותו עם רבי ברוך המובא על ידי רבי משה מבוטריל בשם "חושן משפט בקבלה". השערה אחרת מובאת בנספח לפירוש ספר יצירה" של תלמידו, ר' אברהם אבולעפיה. המהדיר שם מנסה להתחקות על גימטריאות מקבילות של ר' אברהם ור' ברוך, ולפי זה הוא מנסה לזהות את שניהם.

ספרו היחיד הוא, מפתח הקבלה - ספר העוסק בתורת הקבלה - פירוש לספר יצירה.

==לקריאה נוספת==

*אוצר הגדולים אלופי יעקב בערכו
*גרשום שלום, הקבלה של ספר התמונה ושל אברהם אבולעפיה, בעריכת יוסף בן שלמה, ירושלים, תשכ"ט, עמ' 237.

== הערות שוליים ==

קטגוריה:ראשוני המקובלים בימי הביניים
קטגוריה:מקובלים
סמולביצ'י

סמולביצ'י (בבלארוסית: Смалявічы, רוסית: Смолевичи, ביידיש נקראת גם סמאלעוויטש וסמאלביטש) היא עיירה בבלארוס במחוז מינסק. העיירה משמשת כמרכז אזור סמולביצ'י ונכון ל-2005, אוכלוסייתה מונה כ-17,000 תושבים.

עד מלחמת העולם השנייה הייתה בעיר קהילה יהודית גדולה. ברבנותה כיהנו רבנים נודעים כמו: הרב אליעזר רבינוביץ, חתנו של הגדול ממינסק; והרב יחזקאל אברמסקי. בתחילת המאה ה-20 בעיר התגורר אחד מאילי ההון היהודיים בליטא, סוטין.

בעיירה נולד הצייר חיים סוטין, שחי ופעל בצרפת, וגם פרופ' חיים נחמן שפירא, מחנך, מרצה, מחבר ספרי עיון, מתרגם יהודי, פעיל ציוני, ומהדמויות הבולטות ביהדות ליטא בין שתי מלחמות העולם.

עם כיבוש העיירה בסוף יוני 1941 בידי הגרמנים, רוכזו כ-1,400 יהודיה בגטו מוקף גדר תיל שהוקם באזור הרוס בה. ב-28 ביולי 1941 נרצחו כ-120 גברים יהודים מהגטו, וב-28 באוגוסט 1941 רצחו גרמנים וליטאים את כל יושבי הגטו הנותרים ביער גורודישצ'ה הסמוך ליישוב.

==קישורים חיצוניים==

* 
* 
* 
* 
* 
* 

קטגוריה:מחוז מינסק: ערים
קטגוריה:קהילות יהודיות בבלארוס
קטגוריה:גטאות בבלארוס
קטגוריה:יישובים שהוקמו במאה ה-15
לחמנייה

לחמניות מוארכות
לחמניות מצופות לעיתים קרובות בגרעינים, בזרעים או בחתיכות בצל. הלחמנייה היא מוצר אישי ואין צורך לפרוס אותה, כך שהשטח החיצוני המיועד עבור כל סועד הוא משמעותי.
לחמנייה היא לחם אישי קטן. לחמנייה ניתנת לאכילה כפי שהיא או נחצית לאורכה ומשמשת להכנת כריכים.

בדומה ללחם, לחמניות מצופות לעיתים בשומשום, בפרג, בגרעיני חמנית ועוד. מקובל גם למרוח לחמניות בביצה טרופה טרם האפייה כדי לתת להן ברק וצבע טיפוסי. קיימות גם לחמניות מתוקות.

ישנם סוגי כריכים שמקובל להשתמש עבורם בלחמנייה מסוימת. כך למשל מקובל להגיש המבורגר בלחמנייה עגולה ונקניקייה בלחמנייה מוארכת.

בקייטנות רבות בישראל נהוגה ארוחת בוקר של לחמנייה (מוארכת) ושוקו.

לחמניות קלועות, בדומה לחלה קלועה, נאפו בעבר לקראת שבת. כיום ניתן למוצאן בחנויות בכל ימות השבוע.

בפסח יש האופים לחמניות כשרות לפסח מקמח מצה.

לחמניות קלות הן מוצר דיאטטי, הן מכילות כמחצית מכמות הקלוריות שבלחמנייה רגילה.

== וריאציות בעולם ==
*קאייְזר-זמל - (בגרמנית - קאָייְזֶר: קיסר, זֶמֶל: לחמנייה), נקראת גם "לחמנייה וינאית" באנגלית, היא סוג של לחמנייה מעוגלת, שהומצאה בווינה לכבודו, כך טוענים, של פרנץ יוזף, קיסר אוסטריה. זוהי לחמנייה טיפוסית, עם קרום קשה, עשויה מקמח-חיטה, שמרים, לתת, מים ומלח. בחלקו העליון של הלחמנייה, ממרכזו יוצאים 5 חיתוכים מדויקים המעוקלים בסופם, היוצרים כמעין 5 פלחים על הקרום. בתקופת שלטונם של האוסטרים במחוז לומברדיה שבצפון-איטליה, ייצרו האיטלקים גרסה חלוּלה של הקאייזר-זמל וכינו אותה "מיקאֵטָה" או בשמה השני "רוזטה".

==ראו גם==
* נקניקייה בלחמנייה
* ביאלי

==קישורים חיצוניים==

* [http://img.tapuz.co.il/forums/22910922.doc עיצוב לחמנייה קלועה] מפורום "בישול לילדים" של תפוז אנשים
* אבישי בן חיים, , באתר nrg
* [http://www.kipa.co.il/hibbur/show.asp?n=6073 ברכה על לחמניות מתוקות], באתר "נקודת חיבור" - בית מדרש צעיר
* דורעם גונט, [http://food.walla.co.il/?w=/903/642795 לחמניות בטטה וגבינה], באתר וואלה
* [https://web.archive.org/web/20070928120340/http://www.couscous.co.il/food/default.asp?id=72&mnu=72 לחמניות לפטי-פה], באתר "מתכונים ממרוקו"
* 
* קלי מגר, [http://www.ynet.co.il/articles/1,7340,L-1755828,00.html לחמניות פסח עם אגוזים], באתר ynet

קטגוריה:ערכים שבהם תבנית בריטניקה אינה מתאימה
קטגוריה:סוגי לחם
וולטר סמואל

וולטר אדריאן סמואל (ספרדית: Walter Adrián Samuel; נולד ב-23 במרץ 1978) הוא כדורגלן עבר ארגנטינאי ששיחק בעמדת הבלם.

==קריירת מועדונים==
סמואל החל את הקריירה שלו במועדון הכדורגל הארגנטינאי ניואל'ס אולד בויס, בו שיחק שנה בטרם עבר לבוקה ג'וניורס. בשלוש שנותיו בבוקה התבלט סמואל כבלם מוכשר, ומשך את תשומת לבם של המועדונים האירופאים הבכירים. בשנת 2000 עבר סמואל למועדון האיטלקי רומא תמורת סכום של כ-20 מיליון אירו. בזכות רמת המשחק הגבוהה שהפגין הוא כונה לעיתים "החומה".

בסופו של דבר עבר סמואל לריאל מדריד, ששילמה תמורת כרטיס השחקן שלו 25 מיליון אירו. סמואל היה חלק ממערך ה"גלאקטיקוס" של ריאל, בו ניסו ראשי המועדון לבנות את קבוצת הכדורגל מכוכבים בינלאומיים. הוא לא הצליח להסתגל לסגנון המשחק של ריאל, וכעבור שנה אחת הועבר לאינטר תמורת 16 מיליון אירו. ב-23 בדצמבר 2007, בזמן הדרבי של מילאנו, ניסה סמואל לתקל את קאקה ממילאן ונפצע בברכו. לאחר מכן הוא עבר ניתוח שגרם להשבתתו ממשחק פעיל למשך חצי שנה. הוא היה אמור לחזור לשחק בשלהי עונת 2007/2008, אך חזר לשחק רק בתחילת עונת 2008/2009 תחת הדרכתו של המאמן ז'וזה מוריניו. מאז הגעתו של הברזילאי לוסיו הוא מרבה לשחק לצידו בחוליית ההגנה של אינטר.
בעונת 2009/10 זכה סמואל עם אינטר בטרבל, כשהנראזורי הפכו לקבוצה האיטלקייה הראשונה שעושה זאת. סמואל אף פתח בגמר ליגת האלופות נגד באיירן מינכן והשלים בו 90 דקות מלאות.

סמואל המשיך להיות חלק חשוב בהרכב הנראזורי גם בעונת 2010/11, אך פציעה במשחקה של אינטר נגד ברשה ב-7 בנובמבר 2010 השביתה אותו לתקופה ארוכה. במהלך חגיגותיה של אינטר את הזכייה באליפות העולם לקבוצות ב-18 בדצמבר 2010, קפטן הקבוצה, חבייר זאנטי לבש את חולצתו של וולטר סמואל והקדיש לו את התואר. הוא חזר למשחק פעיל ב-15 במאי 2011.

ב-23 ביולי 2014 חתם סמואל בקבוצת פ.צ. בזל השווייצרית. ב-25 במאי 2016 פרש סמואל ממשחק פעיל בגיל 38.

בנובמבר 2016 מונה סמואל לעוזר מאמן באינטר תחת סטפאנו פיולי.

==נבחרות ארגנטינה==
סמואל היה חבר בנבחרת הנוער הארגנטינאית שזכתה במונדיאל הנוער ב-1997. הוא ערך את הופעת הבכורה שלו במדי הנבחרת הבוגרת ב-3 בפברואר 1999 מול ונצואלה. וולטר נמנה גם על סגל הנבחרת במונדיאל 2002 ובסגל לגביע הקונפדרציות שנערך בגרמניה ב-2005. בשנת 2010 פרש מהנבחרת.

== תארים ==
;בוקה ג'וניורס 
* אליפות (אפרטורה 1998, קלאוסורה 1999)
* גביע ליברטדורס (2000)
;רומא 
*אליפות איטליה: 2000/2001
*סופרקאפ איטלקי: (2001).
;אינטר מילאנו
* אליפות איטליה (5): 2005/06, 2006/07, 2007/08, 2008/09, 2009/10
* קופה איטליה: (3): 2005/2006, 2009/2010, 2010/2011
* הסופר קאפ האיטלקי (3): 2005, 2006, 2010
* ליגת האלופות: 2009/2010
* אליפות העולם לקבוצות: 2010
;נבחרת ארגנטינה 
* גביע העולם לנוער: 1997
;פ.צ. בזל
* אליפות שווייץ: 2014/15, 2015/16

==קישורים חיצוניים==

== הערות שוליים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני ניואל'ס אולד בויס
קטגוריה:כדורגלני בוקה ג'וניורס
קטגוריה:כדורגלני רומא
קטגוריה:כדורגלני ריאל מדריד
קטגוריה:כדורגלני אינטר מילאנו
קטגוריה:כדורגלני פ.צ. בזל
קטגוריה:כדורגלני נבחרת ארגנטינה
קטגוריה:כדורגלני קופה אמריקה 1999
קטגוריה:כדורגלני מונדיאל 2002
קטגוריה:כדורגלני גביע הקונפדרציות 2005
קטגוריה:כדורגלני מונדיאל 2010
קטגוריה:ספורטאים ארגנטינאים באיטליה
קטגוריה:ספורטאים ארגנטינאים בספרד
קטגוריה:מהגרים מארגנטינה לספרד
קטגוריה:ארגנטינאים שנולדו ב-1978
טום ולינג

תומאס ג'. ולינג (באנגלית: Thomas J. Welling; נולד ב-26 באפריל 1977) הוא שחקן, דוגמן בעבר ומפיק טלוויזיה אמריקאי.

הוא מוכר בעיקר בשל תפקידו בסדרה "סמולוויל" שם גילם את התפקיד הראשי של קלארק קנט הצעיר.

==ביוגרפיה==
וולינג נולד בפוטנם וואלי, ניו יורק. משפחתו עברה דירה לעיתים קרובות, ועשתה עצירות בוויסקונסין, דלאוור ומישיגן. וולינג למד בתיכון אוקמוס באוקמוס, מישיגן, שם החל לשחק בהצגות, אך לאחר מכן עבר לספורט. וולינג שיחק בייסבול וכדורגל, אבל הספורט האהוב עליו הוא כדורסל. וולינג הוא אחד מארבעה ילדים, עם שתי אחיות גדולות, רבקה וג'יימי, ואח צעיר יותר, מארק וולינג, שהוא גם שחקן.

== קריירה ==
ב-1998 התגלה ולינג במסיבה על ידי סוכן דוגמנים שהציע לו לדגמן. ב-2000 עבר ולינג ללוס אנג'לס והצטרף לסוכנות הדוגמנות "לואיסה". הוא דגמן עבור טומי הילפיגר, קלווין קליין ואַבֶּרקְרוֹמְבִּי אנד פִיץ'.

פריצתו במשחק הייתה ב-2001 כשלוהק לתפקיד משני בסדרת הדרמה המשפטית האמריקאית "המשפט של איימי".

== חיים אישיים ==
ב-5 ביולי 2002 נישא לשדרנית הרדיו ג'יימי וייט. הזוג התגרש ב-2015.

ב-30 בנובמבר 2019 נישא לשחקנית ג'סיקה רוז לי. לזוג נולדו שני בנים.

== פילמוגרפיה ==
=== קולנוע ===
{| class="wikitable"
|-
! שנה
! סרט
! תפקיד
! הערות
|-
|2003
|12 במחיר 1
| rowspan="2" | צ'ארלי בייקר
|
|-
| rowspan="2" |2005
|12 במחיר אחד 2
|
|-
|The Fog
|ניק
|
|-
|2013
|פארקלנד
| רוי קלרמן
|
|-
|2014
|יום הבוחר
| בריאן דרו
|
|-
|2016
|הבחירה
|ריאן
|
|-
|2024
|Mafia Wars
|טרי
|
|}

=== טלוויזיה ===
{| class="wikitable"
|-
! שנה
! שם
! תפקיד
! הערות
|-
|2001
|המשפט של איימי
|רוב מלצר
|תפקיד משני; עונה 2
|-
|2001–2011
|סמולוויל
|קלארק קנט
|תפקיד ראשי
|-
|2017–2018
|לוציפר
|מרקוס פירס (קין)
|22 פרקים
|-
|2019
|באטוומן
|קלארק קנט
|פרק: "Crisis on Infinite Earths: Part Two"
|-
|2020
|משימה מיוחדת
|וינסנט קורבו
|תפקיד ראשי; 10 פרקים
|-
|2022
|הווינצ'סטרים
|סמואל קמפבל
|3 פרקים
|}

== קישורים חיצוניים ==

* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:זוכי פרס בחירת הנוער
קטגוריה:אמריקאים שנולדו ב-1977
נועה פארן

נועה פארן (נולדה ב-9 באוקטובר 1982) היא אשת פרסום וקריאייטיב, לשעבר זמרת ראפ ישראלית.

== קורות חייה ==
נועה פארן גדלה ביישוב מכבים-רעות. בגיל 15 הקימה ביחד עם חבריה ליישוב את הרכב הגנגסטא-פאנק "פרברים רפיוג'יז", שבו הייתה חברה עד לפירוקו ב-2007. במקביל, השתתפה בהרכב 'פי.אר טרופרז'. בשנת 2003 הופיעה כשחקנית אורחת ב"הפיג'מות" בערוץ הילדים. במרץ 2004 יצא שירה "להיצמד למעלה", מתוך האלבום 'מתוך הזוהמה' של ה-'פי.אר טרופרז'. האלבום יצא בלייבל היי פייבר.

בנובמבר 2005 ביצעה את השיר "אל תשחק איתי" שכתבו והלחינו קותי ורונן סאבו מקבוצת "סוליקו". השיר שולב באוסף הלהיטים "NOW היפהופ 2" שהוציאה חברת הליקון והפך ללהיט רדיופוני. בשנת 2006 הוציאה לאור עם ההרכב פרברים רפיוג'יז את האלבום "Rapperrarium". במהלך שנת 2008 שיתפה פעולה עם הזמרת שירי מימון והקליטה עימה את השיר "ורציתי שתדעי" שהצליח בתחנות הרדיו בישראל. כמו כן, השתתפה באלבומיהם של הראפרים פלד ואורטגה, איתי לוקץ', אקסום טאבו פלוס, באלבומם של הדג נחש "בעזרת הג'אם" בשיר "להביא את המכה", ובאלבום "תעשו מקום" של הראפר סגול 59, בשיר "איך היא רוקדת".

אחרי שנים כאשת תוכן וקריאייטיב עצמאית, ב-2018 הצטרפה לחברת הפרסום "Lemur Creatives", תחילה כעורכת תוכן ומדיה חברתית. והייתה שותפה ומנהלת התוכן של החברה המשרתת חברות לצד אמנים <ref></ref>כמו וולוו ישראל, חברת יוניברסל מיוזיק, הזמר חנן בן ארי, המרכז לטיפול וחקר באוטיזם - העמותה לילדים בסיכון והזמרת ריטה. 

נועה חיה עם בעלה, אסף פרוש, וארבעת ילדיה בקיבוץ רמת יוחנן.

== קישורים חיצוניים ==

* 
* 
* 

== הערות שוליים ==

קטגוריה:זמרות ישראליות
קטגוריה:זמרים ישראלים
קטגוריה:רמת יוחנן: אישים
קטגוריה:זמרות פופ ישראליות
קטגוריה:זמרי פופ ישראלים
קטגוריה:ראפריות ישראליות
קטגוריה:ראפריות יהודיות
קטגוריה:ראפרים יהודים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1982
קטגוריה:ישראלים שנולדו ב-1982
קטגוריה:מודיעין-מכבים-רעות: אישים
פרננדו בלוצ'י

פרננדו דניאל בלוצ'י (בספרדית: Fernando Daniel Belluschi; נולד ב-10 בספטמבר 1983), המכונה "קאבזון" (Cabezon - "ראש גדול" בספרדית), הוא כדורגלן ארגנטינאי המשחק בעמדת הקשר בקבוצת לאנוס מליגת העל הארגנטינאית.

== קריירה ==
בלוצ'י החל את הקריירה שלו בניואל'ס אולד בויס, בה שיחק שלוש שנים וזכה איתה באליפות ארגנטינה. בלוצ'י היה במרכזו של מאבק בין שני מועדוני הפאר של ארגנטינה, ריבר פלייט ובוקה ג'וניורס שנאבקו על שירותיו. אף על פי שמחצית מכרטיסו היה שייך לבוקה ג'וניורס, העדיף השחקן להצטרף לריבר פלייט שמאוחר יותר השלימה את רכישת מלוא הכרטיס מניואל'ס ומבוקה. בלוצ'י היה מכוכבי קבוצת הפאר הארגנטינאית שנקלעה לקשיים באותן שנים. כחלק ממגמה בכדורגל הארגנטינאי הקבוצה מכרה מחצית מכרטיסו לאנשי עסקים, ביניהם הישראלי פיני זהבי.

בינואר 2008 רכשה אולימפיאקוס את מחצית הכרטיס שבבעלות ריבר פלייט תמורת 6.5 מיליון אירו אחרי שהיה מבוקש על ידי מספר קבוצות צמרת מאירופה. בקיץ 2009 עבר לקבוצת פורטו. בעונתו השנייה במועדון זכה עמה בטרבל, כולל זכייה בליגה האירופית לאחר ניצחון במשחק הגמר 1-0 על ספורטינג בראגה. בעונתו השלישית במועדון הושאל לגנואה. בקיץ 2012 עבר לבורסאספור הטורקית.

ב-2015 עבר בלוצ'י לקרוס אסול מליגת העל המקסיקנית.

ב-2016 עבר לסן לורנסו מליגת העל הארגנטינאית.

ב-4 בינואר 2020 עבר ללאנוס בהעברה חופשית.

=== נבחרת ארגנטינה ===
בלוצ'י היה שותף לזכייתה של נבחרת ארגנטינה הצעירה באליפות אמריקה הדרומית לנוער בשנת 2003.

בלוצ'י ערך את הופעת הבכורה שלו במדי הנבחרת הבוגרת במרץ 2005 במשחק נגד נבחרת בוליביה במסגרת מוקדמות מונדיאל 2006.

== תארים ==
;נבחרת ארגנטינה עד גיל 20
* אליפות אמריקה הדרומית לנוער: 2003

;ניואל'ס אולד בויס
* אליפות ארגנטינה: אפרטורה 2004

;אולימפיאקוס
* אליפות יוון: 2007/2008, 2008/2009
* הגביע היווני: 2007/2008, 2008/2009

;פורטו
* אליפות פורטוגל: 2010/2011
* הגביע הפורטוגזי: 2009/2010, 2010/2011
* הסופר קאפ הפורטוגזי: 2009, 2010
* הליגה האירופית: 

== קישורים חיצוניים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ניואל'ס אולד בויס
קטגוריה:כדורגלני ריבר פלייט
קטגוריה:כדורגלני אולימפיאקוס
קטגוריה:כדורגלני פורטו
קטגוריה:כדורגלני גנואה
קטגוריה:כדורגלני בורסאספור
קטגוריה:כדורגלני קרוס אסול
קטגוריה:כדורגלני סן לורנסו
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1983
רוברטו אבונדנסיירי

רוברטו קרלוס אבונדנסיירי (בספרדית: Roberto Carlos Abbondanzieri; נולד ב- 19 באוגוסט 1972 בבוקט, פרובינציית סנטה פה, ארגנטינה) הוא כדורגלן עבר ארגנטינאי ששיחק בעמדת השוער באינטרנסיונל ובנבחרת ארגנטינה. הוא מכונה "פאטו" (Pato) - הברווז.

==קריירת המועדונים==
אבונדנסיירי החל את הקריירה שלו בקבוצת רוסאריו סנטרל ושימש כשוער הראשון של הקבוצה במשך שנתיים. לאחר מכן הוא נרכש על ידי בוקה ג'וניורס ושימש במשך שנים כשוער השני של הקבוצה. רק לאחר פציעתו של השוער הראשון של הקבוצה, הקלומביאני אוסקר קורדובה, במהלך האפרטורה 1999 הפך אבונדנסיירי לשוער הבכיר של בוקה אך לרוע מזלו הוא נפצע גם כן. אבונדנסיירי נאלץ לחכות 3 שנים נוספות בטרם קיבל הזדמנות נוספת להפוך לשוער הבכיר של הקבוצה לאחר שקורדובה נמכר לפרוג'יה האיטלקית.

יחד עם בוקה זכה אבונדנסיירי ב-6 אליפויות, 3 גביעי ליברטדורס ובשני גביעים ביניבשתיים. הוא נודע בזכות יכולתו להדוף כדורי עונשין מ-11 מ' והיה האחראי להפעלתה ולזכייתה של בוקה בליברטדורס.

בקיץ 2006 חתם אבונדנסיירי על חוזה בקבוצת חטאפה הספרדית, הוא סיים את העונה (שיחק 36 משחקי ליגה) עם מספר הספיגות הנמוך ביותר מבין שוערי הליגה וזכה בפרס ריקרדו זאמורה - הפרס שמוענק לשוער המצטיין.
יחד איתו משחק בקבוצה גם אוסקר אוסטארי שנחשב ליורשו בנבחרת ארגנטינה.

==נבחרת לאומית==
אבונדנסיירי ערך את הופעת הבכורה שלו במדי הנבחרת ביוני 2004 בגיל 32 ומאז נחשב לשוער הבכיר של ארגנטינה. הוא היה בסגל הנבחרת לקופה אמריקה ב-2004 ובמונדיאל 2006 שנערך בגרמניה. אבונדנסיירי היה מהמצטיינים של ארגנטינה במונדיאל. הוא נפצע במהלך משחק רבע הגמר מול גרמניה ונאלץ לנטוש את המגרש.

עד הופעתו במונדיאל 2006 ספג אבונדנסיירי ביקורת על כך שאינו מציג יכולת טובה בנבחרת ובכך שהיה אשם במספר שערים שספגה הנבחרת. ביקורת זו התחלפה במחמאות לאור הופעתו במשחקים בהם הצטיין.

==תארים==
;בוקה ג'וניורס
* ליגת העל הארגנטינאית:
** אפרטורה: 1998, 2000, 2003, 2005
** קלאוסורה 1999, 2006
* גביע ליברטדורס: 2000, 2001, 2003
* הגביע הביניבשתי: 2000, 2003
* גביע סודאמריקנה: 2004, 2005
* רקופה סודאמריקנה: 2005

==קישורים חיצוניים==

קטגוריה:כדורגלני בוקה ג'וניורס
קטגוריה:כדורגלני רוסאריו סנטראל
קטגוריה:כדורגלני אינטרנסיונל
קטגוריה:כדורגלני חטאפה
קטגוריה:שוערי כדורגל ארגנטינאים
קטגוריה:כדורגלני נבחרת ארגנטינה
קטגוריה:כדורגלנים ארגנטינאים
קטגוריה:כדורגלני קופה אמריקה 2004
קטגוריה:כדורגלני מונדיאל 2006
קטגוריה:כדורגלני קופה אמריקה 2007
קטגוריה:ארגנטינאים שנולדו ב-1972
תעודת עניות

תעודת עניות (לטינית: Testimonium Paupertatis) היא תעודה שניתנה בכמה קהילות באירופה לעניים כאישור לעניותם. בימינו משמש המושג כמטפורה, לציון עניות רוחנית. 

תעודה זו העניקה לעניים זכויות שונות, כגון קבלת כספי צדקה. בימינו לא נהוג לתת תעודת עניות, אם כי קבלת תשלומי הבטחת הכנסה היא מימוש מודרני של רעיון זה, ובדומה לתעודת עניות, מקנה זכויות נוספות שבאו לתרום לרווחתו של העני.

השימוש בביטוי "תעודת עניות" נפוץ בעברית המודרנית, לציון מעשה המעיד על רמת תפקודו הנמוכה של בעליו וכן עניות רוחנית, הבולטת מתוך מעשיו של אדם או ארגון. שורשיו של שימוש זה נמצאים כבר במאמר חז"ל (מסכת נדרים) "אין עני אלא בדעת".

== קישורים חיצוניים == 

 

קטגוריה:ביטויים
קטגוריה:עוני
מנוף - המרכז למידע יהודי

מנוף - המרכז למידע יהודי הוא עמותה להסברת העמדה החרדית. "מחלקת הפרסומים והמחקרים" של העמותה מפרסמת ניירות עבודה על היחס בין החברה החרדית והחילונית, ועל האקטיביזם שיפוטי של בית המשפט העליון שלו מתנגדת העמותה. העמותה עוסקת גם בגישור והידברות בין חרדים וחילונים.

מנהל העמותה הוא ד"ר דניאל נשיא.

== יסוד העמותה ==
העמותה נוסדה על ידי שי (ישעיה) הורוויץ, דתי שיצא בשאלה ולאחר מכן חזר בתשובה. בתקופה שבה היה חילוני יזם את הקמת עמותת הל"ל. בתחילה נועדה עמותת מנוף להוות תשובה לארגוני הסברה חילונים כדעת אמת, ובהמשך התרחבה פעילותה להסברה בנושאים נוספים, בהם אקטואליה מזווית חרדית ותורה ומדע.

== ספרים ופרסומים ==
"מחלקת הפרסומים והמחקרים" של מנוף הוציאה בין היתר את הפרסומים הבאים:
* הרפורמים - התנועה הרפורמית בעולם ובישראל: עובדות ונתונים, תשנ"ח 1998
* שי (ישעיה) הורוויץ, מילים מסוגלות לרצוח - ההסתה נגד הציבור החרדי בישראל 1985–1995, תשנ"ו 1995
* צדיק ורע לו, תשס"ב 2002
* הברית הנצחית, משמעות לימוד התורה, תש"ס
* היהדות החרדית ובניין הארץ, תשס"א 2001
* בג"ץ, (70 עמ'), תש"ס 2000
* דו"ח מנוף: פעילות אלימה נגד חרדים, תש"ס 2000
* פרות ההסתה, תשנ"ט
* דפוסי החשיבה של החרדים, תשס"א 2001
* השפעת הטלוויזיה, תש"ס 2000
* כיסוי ראש לגבר, תשס"א 2001

== קישורים חיצוניים ==
* 
* 

קטגוריה:יהדות חרדית בישראל
קטגוריה:ישראל: עמותות
הדסה סיגלוב

עטיפת התקליט "רק הד קולך"
הדסה סיגלוב (נולדה ב-7 באוקטובר 1929) היא זמרת ישראלית.

==ביוגרפיה==
הדסה סיגלוב נולדה בבית חולים הדסה בתל אביב (מכאן שמה), להורים שעלו באותו יום מצנעא שבתימן.

לאחר שנתיים עברה משפחתה, משפחת שמעוני, לגור בירושלים. אביה שימש כחזן וגבאי בית הכנסת והנחיל לה את כישורי השירה.

סיגלוב למדה נגינה בפסנתר ופיתוח קול באקדמיה למוזיקה בירושלים. היא הייתה הסולנית בחבורת הזמר שירו שיר בהדרכת מאיר הרניק, ולאחר מכן בהדרכת אריה לבנון, והשתתפה בתוכנית שבועית ללימוד שיר בקול ישראל. כמו כן הייתה הסולנית בחבורת הזמר בית הלל.

סיגלוב השתתפה בפסטיבל הזמר תשכ"ז - מאי 1967 בו ביצעה מחוץ למסגרת התחרות, את השיר "גמדים" שכתב רפאל ספורטה והלחינה שרה לוי תנאי.

היא נשואה להרצל סיגלוב אשר ליווה אותה בנגינה בגיטרה בהקלטות ובהופעותיה בישראל ומחוצה לה.

לסיגלוב בת, השרה וחברת הכנסת לשעבר אורית נוקד, ובן, חגי, מוזיקאי.

==שירים בביצועה==
ירושלים של זהב, מעל פסגת הר הצופים, "הכותל", "באב אל-ואד", מה אברך, "חורשת האקליפטוס", "רק הד קולך" ועוד.

==קישורים חיצוניים==

* [https://web.archive.org/web/20131002082323/http://telekerem.x10.mx/telekerem-archiyon.html?id=464p הדסה סיגלוב], באתר "טל-כרם"
* [http://ehudweb.wixsite.com/music/sigalov הדסה סיגלוב], באתר "היו ימים"
* [https://web.archive.org/web/20090504160955/http://www.nostalgia.org.il/amuta/album_details.asp?id=71 הדסה סיגלוב], באתר העמותה למורשת הזמר העברי
ראיון של בני עורי עם הדסה סיגלוב ביוטיוב: https://www.youtube.com/watch?v=knu5vvcFoDE&list=PLmXHn6xP5FIBwj4mIC1nzTfaB3qyROM7L&index=53<nowiki/>

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:זמרים ישראלים ממוצא תימני
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1929
קטגוריה:ישראלים שנולדו ב-1929
לגהורן (תרנגול)

זכר ונקבת לגהורנים בגוונים דומים לזה של [[תרנגול בנקיבה.]]
לגהורן הוא גזע של תרנגול שמוצאו בעיר האיטלקית ליבורנו, וממנה גם נגזר שמו (זו צורת ההגייה האנגלית של שם העיר). זהו הגזע הנפוץ ביותר בשימוש תעשיית הביצים בעולם המערבי, בשל תנובת הביצים הגבוהה שלו, העשויה להגיע עד ל-300 ביצים בשנה.

עקב קצב ההטלה הגבוה שלהן, נהוג להשתמש בגזע זה במעבדות הבודקות תהליכי רבייה וגידול עוברים.

תוחלת החיים של גזע הלגהורן היא כ-5 שנים, אולם לאחר כשלוש שנים ישנה ירידה ניכרת בקצב וגודל התטולה. מאחר שבשרן אינו ראוי למאכל, בתעשיית הביצים נהוג להמיתן עם הירידה בתטולה, וזאת משיקולים כלכליים.

==היסטוריה==
הגזע הובא לארץ ישראל על ידי הטמפלרים בסוף המאה ה-19, והוא החליף עד מהרה את הגזעים המקומיים, בעלי תנובת הביצים הנמוכה יותר.

==בישראל כיום==
הלגהורן נחשב לגזע התרנגולת הנפוץ והפופולרי בקרב המשקים של לולי המטילות בישראל. בשיאה מגיעה התרנגולת להטלה של 95 אחוזים. משמע, 19 ביצים בכל 20 ימים. לתרנגולת במקור יש עונת הטלה מסוימת, וזאת בניגוד לתהליך שמתרחש בלולים שקיימים כיום בתעשייה, שם ההטלות הן של ביצים שכלל לא הופרו ותחת מקור תאורה, ובכך מתבטלת תקופת ההטלה הטבעית.

== מראה==
נוצותיהן של התרנגולות הן בדרך כלל לבנות. עם זאת, יש תרנגולות גם בצבעים אחרים: אדום, שחור עם פסים אדומים, חום בהיר, חום כהה, שחור, צהוב בהיר וכסף. אפרוחים עשויים להיות מנומרים. הגזע ידוע ברגישותו לרעש.

==ראו גם==
*כלוב סוללה
*ביצי חופש

==קישורים חיצוניים==

* 

קטגוריה:חקלאות עופות
קטגוריה:גזעי תרנגולים
קטגוריה:ליבורנו

da:Italiener (høns)
רוברט שו (מנצח)

רוברט שו (באנגלית: Robert Shaw; 30 באפריל 1916, רד בלאף, קליפורניה – 25 בינואר 1999, ניו הייבן, קונטיקט) היה מנצח, שהתפרסם בעיקר בעבודתו עם המקהלה הנושאת את שמו ועם התזמורת הסימפונית והמקהלה של אטלנטה.
== קריירה ==
בשנת 1941 ייסד את המקהלה הקולגיאלית, קבוצה שנודעה בשעתה באינטגרציה הבין-גזעית שאפיינה אותה. הקבוצה ביצעה את הסימפוניה התשיעית של בטהובן עם התזמורת הסימפונית של רשות השידור הלאומית בניצוח ארטורו טוסקניני, שאמר על שו, "זה המאסטרו שחיפשתי כל הזמן".

בהמשך דרכו, בשנת 1949 ייסד את מקהלת רוברט שו - קבוצה שהקליטה תקליטים רבים וסיירה ב-30 ארצות, במסעות שמימן משרד החוץ האמריקאי. שו התמנה למנהל מוזיקלי של תזמורת סן דייגו בשנת 1953 וכיהן במשרה זו ארבע שנים. רק אחרי תקופת עבודתו עם תזמורת סן דייגו חזר ללימודי הניצוח אצל גיאורג סל ושימש כעוזרו בתזמורת קליבלנד במשך אחת-עשרה עונות. משנת 1967 עד 1988 היה מנהל מוזיקלי ומנצח של התזמורת הסימפונית של אטלנטה. בשנת 1970 ייסד את מקהלת התזמורת הסימפונית של אטלנטה.

אחרי 1988 המשיך לנצח על התזמורת וללמד בסדרת פסטיבלי קיץ וסדנאות בנות שבוע בקרנגי הול, למנצחי מקהלות וזמרים. 

במהלך הקריירה הארוכה שלו היסב שו את תשומת הלב למוזיקה מקהלתית והיה לדיקן מנצחי המקהלות האמריקאים. בתפקידו זה חנך מספר רב של מנצחים צעירים, כמו מרגרט היליס ואצל מהשראתו לאלפי זמרים, שאיתם עבד ברחבי ארצות הברית.

שו קיבל 16 פרסי גראמי ובשנת 1991 ניתן לו פרס מרכז קנדי.

==קישורים חיצוניים==

* 

קטגוריה:מנצחים אמריקאים
קטגוריה:מנצחי מקהלות
קטגוריה:זוכי פרס גראמי
קטגוריה:זוכי מלגת גוגנהיים
קטגוריה:אישים שהונצחו בשדרת הכוכבים של הוליווד: מוזיקה
קטגוריה:זוכי פרס מרכז קנדי
קטגוריה:אמריקאים שנולדו ב-1916
קטגוריה:אמריקאים שנפטרו ב-1999
קטגוריה:זוכי המדליה הלאומית לאמנויות
נעלי בית

נעלי בית פתוחות מאחור
נעלי בית למכירה בשוק
נעלי בית הן נעליים נוחות, קלות ולרוב גם רכות, המיועדות להינעל בפנים הבית.

גפת נעלי הבית עשויה לרוב בד וסולייתן – גומי או פלסטיק.
סוליותיהן בדרך כלל שטוחות, ללא עקב, למען הנוחות.

צבעי נעלי בית מגוונים מאוד, החל מצבעים חלקים וכלה בדוגמאות משובצות, פרחוניות ומופשטות. נעלי בית משובצות מכונות לפעמים "נעלי קיפי" על שם קיפי בן קיפוד, דמות מהסדרה רחוב סומסום, שנעל אותן.

ישנן נעלי בית הפתוחות מאחור, וננעלות על ידי החלקת הרגל פנימה. אחרות מעוצבות כנעל סגורה, ונרכסות באמצעות רוכסן התפור בחלקן העליון או בצידן. שני הסוגים הללו קיימים בעיצובים לנשים ולגברים. 

ישנן גם נעלי בית לנשים המעוצבות כמגף נמוך שרצועת גומי נסתרת תפורה בפתחו או שרוכסן בצידו. 

נעלי בית לילדים מעוצבות פעמים רבות בצבעים עליזים ובהירים, אם כי קיימים גם עיצובים הזהים לאלו של המבוגרים. עיצוב נפוץ לנעלי בית לילדים הוא דמויות של בעלי חיים (למשל: פיל, ארנב, כלבלב), המעטרות את קדמת הנעל.

ביפן נהוג להסיר את הנעלים לפני הכניסה לבית ולהחליפן בנעלי בית, ולכן בבתים יפנים מוכנות נעלי בית עבור אורחים.

יש הנוהגים לסרוג נעלי בית בשתי מסרגות או במסרגה אחת. בספר על עבודות קרושה יש צילום של נעלי בית שנוצרו ב-1845<ref></ref>. 

<gallery>
Complementary slippers.jpg|נעלי בית חד-פעמיות מנייר, משמשות ברכבת בסין
Baby's Tiger Slippers.jpg|נעלי בית לתינוק, מעוצבות בדמות טיגריס
Red slipper.jpg|נעלי בית בגזרת מגפיים, מעוצבות מבד סאטן ומעוטרות בפרווה
</gallery>

==קישורים חיצוניים==

*

==הערות שוליים==

קטגוריה:סוגי הנעלה
גשר ריאלטו

מראה מעל הגשר
הגשר בלילה
גשר ריאלטו (באיטלקית: Ponte di Rialto), הוא אחד מארבעת הגשרים, יחד עם גשר האקדמיה, גשר היחפנים (Ponte degli Scalzi) וגשר החוקה (של האדריכל הספרדי סנטיאגו קלטרווה), שבעזרתם ניתן לחצות את התעלה הגדולה בוונציה (Canal Grande) מן הגדה האחת לאחרת. גשר ריאלטו נבנה במקום הצר ביותר בתעלה. אזור הגשר הוא המרכז המסחרי של העיר ונציה. הגשר נחשב לבטוח ביותר, אתר תיירותי, ומפורסם בתור פנינה אדריכלית.

== תולדות הגשר ==
הגשר נפתח בזמנו לצדדים על מנת לאפשר מעבר אוניות galera
המעבר הראשון מעל התעלה הגדולה (Canale Grande) היה גשר של סירות שנבנה בשנת 1181 בסמוך לרובע הריאלטו. הוא נבנה על ידי ניקול ברטיירי (Nicol Barattier). הגשר כונה בשם גשר המטבע (Ponte della Moneta), משום שהמטבעה של הממשל, ה(Zecca), הייתה בכניסה המזרחית לגשר - באי ריאלטו. עליית חשיבותו של השוק באי ריאלטו, שבו היה גם הנמל של ונציה, הגדילה את חשיבותו של הגשר הנייד מעל התעלה, שהוביל אנשים וסחורות למרכז העיר, לאי סן מרקו. בשנת 1250 הונח מעל התעלה הגדולה גשר של עץ. המבנה היה מורכב משני משטחי עץ שהיו מונחים בשיפוע עד למרכז הגשר, כמתכונת הגשר הנוכחי. הגשר נבנה כך כדי לאפשר מעבר של ספינות מלחמה מסוג גלרה (GALERA). גשר העץ היה ניתן להזזה כאשר רצו לאפשר מעבר ספינות בתעלה, כולל ספינת המלחמה, רחבת הסיפון עם התורן המוגבה יחסית. במאה ה-15 נבנו על הגשר שתי שורות של חנויות, כאשר שכר הדירה שהתקבל מהחנויות שימש למימון התחזוקה של הגשר, שהיה חיוני ויקר, כל עוד היה מעץ. שריפות חיסלו חלקים של הגשר. בשנת 1591 בנה האדריכל אנטוניו דה פונטה (Antonio da Ponte) את הגשר הנוכחי, כאשר קשת בודדת מאבן מחזיקה את הגשר במלואו.

==תיאור הגשר==
הגשר מקורה וכולל שלושה מסלולים, שבהם עולים במדרגות נמוכות עד לשיא וממנו יורדים שוב במדרגות נמוכות. שני מסלולים הם לאורך המעקים החיצוניים של הגשר. המסלול האמצעי עובר בין שתי שורות של חנויות. בחנויות מוצרים המיועדים לתיירים: יהלומים ואבני חן, פריטי לבוש ומוצרים מזכוכית מוראנו. אורכו של הגשר הוא 25 מטר והמרחק האופקי בין שתי הגדות 20 מטר.

<gallery>
Rialto2005Ven.jpg|קיץ 2005, שימו לב לצופים במעקה הגשר
Rialto.jpg|בין הגדה לבין הגשר. הכלונסאות מעץ משמשות לקשירת הגונדולות
RialtoBridgeAtNight.jpg|מראה מקרוב בלילה של המעקה והמרכז המקורה
RIALTO FROM A DISTANCE.גשר ריאלטו ממרחק מה.jpg|הגשר והתעלה הגדולה, מצולם ממרחק מה.
GRAND CANAL VENICE FROM RIALTO.התעלה הגדולה ונציה מגשר ריאלטו.jpg|התעלה הגדולה עמוסה בגונדולות, סירות ומסעדות רבות לגדותיה. התמונה צולמה מגשר ריאלטו.
</gallery>

תמונה רחבה של גשר הריאלטו - יסודות הגשר הם המוצקים ביותר בעיר.

== קישורים חיצוניים ==

* 
* 

== הערות שוליים ==

ריאלטו
יוסי סדבון

יוסי סדבון (נולד ב-22 בנובמבר 1952) הוא ניצב בדימוס, אשר שירת במשטרת ישראל עד לשנת 2005.

==ביוגרפיה==
סדבון נולד בהוד השרון ולמד בתיכון בכפר סבא. הוא התגייס לצה"ל בשנת 1971 ושירת כלוחם בסיירת שקד ובסיירת רימון. בהמשך השלים קורס קצינים ונשלח כקצין צעיר למשמר הגבול, שם שירת 13 שנה. בתום שירותו במשמר הגבול עבר ב-1985 למשטרת ישראל. שירת בתפקידים הבאים: מפקד תחנת בת ים, סגן מפקד היחידה המרכזית של מחוז תל אביב, סגן מפקד בית הספר הארצי לשוטרים, מפקד מרחב דן.

ב-1993 עבר למטה הארצי לכהן כיועץ המשפטי של משטרת ישראל, ובמסגרת תפקידו ייצג את המשטרה בשתי ועדות חקירה ממלכתיות: הוועדה לחקירת הטבח במערת המכפלה וועדת שמגר (רצח רבין). בהמשך הקריירה שימש סגן מפקד מחוז תל אביב, מפקד מחוז ש"י, וראש אגף חקירות. בסוף דצמבר 2000 מונה למפקד מחוז תל אביב, והוא שימש בתפקיד במהלך האינתיפאדה השנייה ועד אוגוסט 2004.

פרש בגיל 52 מהמשטרה בדרגת ניצב, לאחר שהפסיד למשה קראדי בהתמודדות על תפקיד מפכ"ל המשטרה.

לסדבון תואר ראשון ושני במשפטים, כיהן כסגן נשיא מכללת רמת גן בין השנים 2006–2017 וכחבר הוועד המנהל של עמותת "עתיד בטוח".

ב-20 בנובמבר 2017 הציג סדבון את מועמדותו לראשות העיר כפר סבא בבחירות לרשויות המקומיות באוקטובר 2018. הוא זכה לקרוב ל-20% מהקולות ועלה לסיבוב השני מול רפי סער, שקיבל מעל 27% מהקולות. בסיבוב השני ניצח סער. סדבון נבחר למועצת העיר וסיעתו קיבלה שלושה מנדטים. משמש כיום כיו"ר האופוזיציה העירונית.

נשוי ואב לארבעה, ומתגורר בכפר סבא.

==קישורים חיצוניים==
* 

==הערות שוליים==

קטגוריה:בוגרי תיכון כצנלסון
קטגוריה:בוגרי אוניברסיטת בר-אילן
קטגוריה:לוחמי סיירת שקד
קטגוריה:ניצבי משטרת ישראל
קטגוריה:ראשי אגף החקירות והמודיעין
קטגוריה:מפקדי מחוז תל אביב במשטרת ישראל
קטגוריה:מפקדי מחוז ש"י במשטרת ישראל
קטגוריה:שוטרי משמר הגבול
קטגוריה:חברי מועצת העיר כפר סבא
קטגוריה:מתמודדים בבחירות לרשויות המקומיות בישראל
קטגוריה:ישראלים שנולדו ב-1952